text: Sønderjyske slår Skjern på hjemmebane med 29-26
  03 maj 2016 kl. 20.12
  Sønderjyskes håndbold-herrer slog tirsdag aften Skjern Håndbold  med 29-26 på hjemmebane, og dermed er sønderjyderne et skridt nærmere semifinalerne.
  Sønderjyske kom med på et hængende hår i slutspillet, men efter fire kampe er sønderjyderne stadig med i kampen om en plads i semifinalerne.
  Skjern ligger nu sidst i gruppe 1.
  Med sejren tirsdag aften har Sønderjyske fire point, Skjern har tre. Team Tvis Holstebro og Bjerringbro/Silkeborg har henholdsvis seks og fire point, og de møder hinanden onsdag.
  